CELEX: 32013R1214
Language: lv
Date: 2013-11-28 00:00:00
Title: Komisijas Īstenošanas regula (ES) Nr. 1214/2013 ( 2013. gada 28. novembris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Saint-Marcellin (AĢIN))

29.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 319/1
            
         KOMISIJAS ĪSTENOŠANAS REGULA (ES) Nr. 1214/2013
   (2013. gada 28. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Saint-Marcellin (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 2. punktu,
   tā kā:
   
               (1)
            
            
               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).
            
         
               (2)
            
            
               Saskaņā ar Regulas (EK) Nr. 510/2006 6. panta 2. punktu Francijas iesniegtais pieteikums reģistrēt nosaukumu “Saint-Marcellin” ir publicēts Eiropas Savienības Oficiālajā Vēstnesī
                   (3).
            
         
               (3)
            
            
               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums būtu jāreģistrē.
            
         
               (4)
            
            
               Francijas iestādes ar 2010. gada 12. novembra vēstuli informēja Komisiju, ka uzņēmums VALCREST, kas reģistrēts tās teritorijā ārpus attiecīgā ģeogrāfiskā apgabala, ir likumīgi tirgojis produktu, kam piešķirts tirdzniecības nosaukums “Saint-Marcellin”, pastāvīgi lietojot šo nosaukumu piecus gadus, un ka šis jautājums tika apspriests valsts iebildumu iesniegšanas procedūras laikā. Tādējādi minētais uzņēmums ir izpildījis Regulas (EK) Nr. 510/2006 13. panta 3. punkta otrajā daļā paredzētos nosacījumus, lai tam varētu piešķirt pārejas periodu legālai nosaukuma lietošanai pēc nosaukuma ierakstīšanas reģistrā.
            
         
               (5)
            
            
               Regulas (EK) Nr. 510/2006 13. panta 3. punkta otrajā daļā paredzētie noteikumi tika iekļauti Regulas (ES) Nr. 1151/2012 15. panta 1. punktā.
            
         
               (6)
            
            
               Ņemot vērā to, ka uzņēmums VALCREST ir izpildījis Regulas (ES) Nr. 1151/2012 15. panta 1. punktā paredzētos nosacījumus, šim uzņēmumam uz pieciem gadiem būtu jāpiešķir pārejas periods, ar atļauju lietot nosaukumu “Saint-Marcellin”.
            
         
               (7)
            
            
               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu.
            
         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Uzņēmums VALCREST drīkst turpināt izmantot reģistrēto nosaukumu “Saint-Marcellin” (AĢIN) piecu gadu pārejas laikā no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 14.12.2012., 1. lpp.
   
      (2)  OV L 93, 31.3.2006., 12. lpp.
   
      (3)  OV C 384, 13.12.2012., 21. lpp.
   
      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:
      
         1.3. grupa.   Siers
      
      FRANCIJA
      
         Saint-Marcellin (AĢIN)